Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta)

(2021/C 245/21)

Tämä tiedonanto julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti

ILMOITUS VAKIOMUUTOKSESTA YHTENÄISEEN ASIAKIRJAAN

”Etyek-Buda/Etyek-Budai”

PDO-HU-A1350-AM03

Tiedonannon päivämäärä: 1. huhtikuuta 2021

HYVÄKSYTYN MUUTOKSEN KUVAUS JA PERUSTELUT

1. Rajatun alueen laajentaminen – Biatorbágy

a) Tuote-eritelmän kohdat, joita muutos koskee: — IV. Rajattu alue — VIII. Lisäedellytykset

b) Yhtenäisen asiakirjan kohdat, joita muutos koskee: — Rajattu maantieteellinen alue — Lisäedellytykset

c) Perustelut:

Rajatun alueen muuttaminen ei vaikuta tuotantoalueen ja tuotteen väliseen yhteyteen, koska viinitilarekisteriin rekisteröityjen alueiden ominaispiirteet vastaavat SAN-nimityksen ”Etyek-Buda” rajattua aluetta. Viinialueen luokittelun ja Etyek-Buda (SAN) -viinien tuotantomahdollisuuden ansiosta Biatorbágy voi pitää näitä viinejä kaupan korkeammassa laatuluokassa, mikä voi kannustaa lisää tuottajia tulemaan markkinoille, edistää korkealaatuisten viinien tuotantoa sekä auttaa kehittämään paikallista matkailu- ja ravitsemisalaa.

2. Rajatun alueen laajentaminen – Budapestin XII. kaupunginosa, kiinteistörekisterinumero 9597/1

a) Tuote-eritelmän kohdat, joita muutos koskee: — IV. Rajattu alue

b) Yhtenäisen asiakirjan kohdat, joita muutos koskee: — Rajattu maantieteellinen alue

c) Perustelut:

Rajatun alueen muuttaminen ei vaikuta tuotantoalueen ja tuotteen väliseen yhteyteen, koska viinitilarekisteriin rekisteröidyn alueen ominaispiirteet vastaavat SAN-nimityksen ”Etyek-Buda” rajattua aluetta.

3. Rajatun alueen laajentaminen – Aba ja Seregélyes

a) Tuote-eritelmän kohdat, joita muutos koskee: — IV. Rajattu alue — VIII. Lisäedellytykset

b) Yhtenäisen asiakirjan kohdat, joita muutos koskee: — Rajattu maantieteellinen alue — Lisäedellytykset

c) Perustelut:

Nämä kaksi kuntaa sijaitsevat Velence-järven eteläpuolella, ja niillä on samat luonnon- ja ilmasto-olosuhteet ja sama maaperän koostumus kuin SAN-nimityksen ”Etyek-Buda” tuote-eritelmään entuudestaan kuuluvilla viereisillä kunnilla. Rajatun alueen muuttaminen ei vaikuta tuotantoalueen ja tuotteen väliseen yhteyteen, koska viinitilarekisteriin rekisteröidyn alueen ominaispiirteet vastaavat SAN-nimityksen ”Etyek-Buda” rajattua aluetta.

4. Rajatun alueen laajentaminen – Tabajd

a) Tuote-eritelmän kohdat, joita muutos koskee: — IV. Rajattu alue — VIII. Lisäedellytykset

b) Yhtenäisen asiakirjan kohdat, joita muutos koskee: — Rajattu maantieteellinen alue — Lisäedellytykset

c) Perustelut:

Tabajdin kylä ja sen hallinnollinen alue sijaitsevat Fejérin läänin pohjoisosassa. Kunnan reuna-alueilla vuorottelevat kukkulat ja tasankoalueet. Täällä on erinomaiset olosuhteet kevyiden, harmonisten muskatviinien, kuohuviinien ja muiden valkoviinien tuotantoon. Rajatun alueen muuttaminen ei vaikuta tuotantoalueen ja tuotteen väliseen yhteyteen, koska viinitilarekisteriin rekisteröidyn alueen ominaispiirteet vastaavat SAN-nimityksen ”Etyek-Buda” rajattua aluetta.

5. Rajatun alueen laajentaminen – Perbál

a) Tuote-eritelmän kohdat, joita muutos koskee: — IV. Rajattu alue — VIII. Lisäedellytykset

b) Yhtenäisen asiakirjan kohdat, joita muutos koskee: — Rajattu maantieteellinen alue — Lisäedellytykset

c) Perustelut:

Perbál sijaitsee Budan ja Nyakasin kukkuloiden rinteillä Zsámbékin valuma-alueella. Kunnassa on kasvatettu laatuviinien valmistukseen käytettyjä rypäleitä jo vuosisatojen ajan.

Rajatun alueen muuttaminen ei vaikuta tuotantoalueen ja tuotteen väliseen yhteyteen, koska viinitilarekisteriin rekisteröidyn alueen ominaispiirteet vastaavat SAN-nimityksen ”Etyek-Buda” rajattua aluetta.

6. Uusien rinteiden lisääminen (Páty)

a) Tuote-eritelmän kohdat, joita muutos koskee: — IV. Rajattu alue

b) Yhtenäisen asiakirjan kohdat, joita muutos koskee: — Rajattu maantieteellinen alue

c) Perustelut:

Pátyn kunnan pyynnöstä tuote-eritelmään on lisätty viisi uutta rinnettä (Hegyi-dűlő, Lövöldöző-hegy, Mézes-hegy, Nagy-hegy ja Zsámbéki úti dűlő). Mézes-hegyn ja Nagy-hegyn rinteillä, jotka muodostavat pääosan Pátyn viinitarha-alueesta, on pitkät viininvalmistusperinteet. Hegyi-dűlő ja Lövöldöző-hegy sijaitsevat upealla paikalla Pátyn ja Mézes-Hegyn vaikuttavien kellaririvien välissä loivassa lounaisrinteessä. Zsámbéki úti dűlő on loiva lännen-/lounaanpuoleinen rinne. Lisäämällä näihin viineihin sen rinteen nimen, jolla viini on valmistettu, markkinoilla voidaan tarjota laatuviinejä tarkemmin määritellyltä alueelta.

7. Uuden rinteen lisääminen (Tök)

a) Tuote-eritelmän kohdat, joita muutos koskee: — IV. Rajattu alue

b) Yhtenäisen asiakirjan kohdat, joita muutos koskee: — Rajattu maantieteellinen alue

c) Perustelut:

Tuote-eritelmään on lisätty Nyakasin viiniyhteisön pyynnöstä uusi rinteen nimi (Felső-somos). Ennen laajamittaisen toiminnan aloittamista Somos/Felső-somos-rinne oli jaettu pieniksi yksityisomistuksessa oleviksi viinitarhoiksi. Rinne luokitellaan viinitilarekisterissä luokkaan I. Alueella on jälleen viljelty viiniköynnöksiä vuodesta 2015 lähtien, ja siellä kasvavat rypäleet ovat erinomaisia viininvalmistukseen.

8. Uuden rinteen lisääminen (Etyek)

a) Tuote-eritelmän kohdat, joita muutos koskee: — IV. Rajattu alue

b) Yhtenäisen asiakirjan kohdat, joita muutos koskee: — Rajattu maantieteellinen alue

c) Perustelut:

Tibor Báthori oli merkittävä henkilö Etyek-Budan viinialueella aina kuolemaansa (vuoteen 2004) asti. Hän teki paljon viinialueen ja sen viinien hyväksi ja erityisesti Etyek Chardonnayn tunnettuuden lisäämiseksi. Vuonna 1992 Báthori äänestettiin vuoden viininviljelijäksi. Tibor Báthorin kunniaksi on pystytetty muistokyltti Etyekissä, ja Báthori-dűlőn rinne on nimetty hänen mukaansa. Rinne sijaitsee siinä osassa Öreg-hegyä, jossa hänen kellarinsa aikanaan sijaitsi.

9. Vuosikerran poistaminen Etyek-Buda (SAN) -viinien yhteydessä ilmoitettavista pakollisista tiedoista

a) Tuote-eritelmän kohdat, joita muutos koskee: — IV. Rajattu alue

b) Yhtenäisen asiakirjan kohdat, joita muutos koskee: — Rajattu maantieteellinen alue

c) Perustelut:

Muutoksen syynä on vuosikerran vaikutusten poistaminen. On paljon helpompaa varmistaa tasainen laatu viinejä sekoitettaessa, kun vuosikertaa ei ilmoiteta. Vuosikerran ilmoittaminen ei muuta tuotantoalueen ominaispiirteiden vaikutusta tuotteeseen, joten muutos ei vaikuta olennaisesti Etyek-Buda (SAN) -viinien luonteeseen.

10. Ilmaisun ”Velencei-tavi” (Velence-järvi) käyttö Velencen alueella tuotettujen viinien yhteydessä

a) Tuote-eritelmän kohdat, joita muutos koskee: — IV. Rajattu alue

b) Yhtenäisen asiakirjan kohdat, joita muutos koskee: — Rajattu maantieteellinen alue

c) Perustelut:

Ilmaisu ”Velencei-tavi” (Velence-järvi) ei viittaa uuteen tuotteeseen, vaan se korvaa tähän asti käytössä olleen ilmaisun ”Velencei” (Velence). Uutta ilmaisua voidaan käyttää sellaisten tuote-eritelmän sääntöjen mukaisten viinituotteiden yhteydessä, joiden valmistukseen käytetyt rypäleet ovat peräisin mistä tahansa Velence-järven viiniyhteisöön kuuluvasta kunnasta.

YHTENÄINEN ASIAKIRJA

1. Nimi/nimet

Etyek-Buda

Etyek-Budai

2. Maantieteellisen merkinnän tyyppi:

SAN – Suojattu alkuperänimitys

3. Rypäletuotteiden luokat

1. Viini

4. Kuohuviini

5. Laatukuohuviini

4. Viini(e)n kuvaus

1. Viini – valkoviinit

LYHYT KIRJALLINEN KUVAUS

Valkoviinien väri vaihtelee vihertävänkeltaisesta kullankeltaiseen. Viinit ovat hienoja, ja niissä on intensiivinen aromi sekä valkoisten kukkien (seljan-, lehmuksen- tai akasiankukan) ja hedelmien (valkomaltoisen persikan) vivahteita. Suulaella niiden raikasta hedelmäisyyttä täydentää voimakas mutta kypsä ja hienostunut hapokkuus.

* Kokonaisalkoholipitoisuuden ja kokonaisrikkidioksidin enimmäismääriin sovelletaan EU:n lainsäädännössä säädettyjä raja-arvoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus 4,6 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra)

2. Viini – raikkaat viinit

LYHYT KIRJALLINEN KUVAUS

Näiden valkoviinien väri vaihtelee vihertävänkeltaisesta oljenkeltaiseen, ja niille ovat ominaisia raikkaat ja hedelmäisen kevyet aromit. Viinit valmistetaan sekoittamalla useita rypälelajikkeita, ja niille on ominaista raikas ja voimakas mutta silti kypsä hapokkuus, jota hedelmäisyys täydentää.

* Kokonaisalkoholipitoisuuden ja kokonaisrikkidioksidin enimmäismääriin sovelletaan EU:n lainsäädännössä säädettyjä raja-arvoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus 4,6 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra)

3. Viini – roseeviinit

LYHYT KIRJALLINEN KUVAUS

Roseeviinien väri vaihtelee lohenpunaisesta kirkkaanpunaiseen. Niiden intensiivisille ja monivivahteisille aromeille ovat ominaisia punamaltoisten marjojen (karhunvatukan ja vadelman) tuoksut. Ne maistuvat suulaella hedelmäisiltä ja raikkailta, mikä johtuu kypsästä hapokkuudesta, jonka lisäksi viineissä on hienostuneita tanniineja.

* Kokonaisalkoholipitoisuuden ja kokonaisrikkidioksidin enimmäismääriin sovelletaan EU:n lainsäädännössä säädettyjä raja-arvoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus 4,6 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra)

4. Viini – punaviinit

LYHYT KIRJALLINEN KUVAUS

Punaviinien väri vaihtelee karmiininpunaisesta rubiininpunaiseen. Punaviinit ovat hedelmäisiä, ja niissä on punamaltoisten marjojen (karhunvatukan, hapankirsikan ja vadelman) tuoksuja. Keskitasoinen tanniini- ja alkoholipitoisuus antavat punaviineille kevyen maun. Hapot ovat sopusoinnussa marjaisten makujen (karhunvatukka, vadelma, mustaherukka, punaherukka ja hapankirsikka) kanssa.

* Kokonaisalkoholipitoisuuden ja kokonaisrikkidioksidin enimmäismääriin sovelletaan EU:n lainsäädännössä säädettyjä raja-arvoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9 Vähimmäishappopitoisuus 4,6 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 20 Kokonaisrikkidioksidipitoisuus enintään (mg/litra)

5. Kuohuviini – valkoinen

LYHYT KIRJALLINEN KUVAUS

Näissä väriltään vaaleanvihreissä viineissä on kristallinen kimallus, ja tuoksu on laajan lajikekirjon ansiosta aina raikas ja hieman aromaattinen. Suulaella hallitsevana on kypsä happorakenne, hapot ovat raikkaita ja pirteitä mutta silti ilmavia, ja tekstuuri on teräksinen. Lajikekirjon ansiosta valkoisten Etyek-Buda-kuohuviinien aromit ja maut ovat ainutlaatuisen monivivahteisia, ja viineissä on voimakasta hapokkuutta ja aina hedelmäinen maku.

* Kokonaisalkoholipitoisuuden ja kokonaisrikkidioksidin enimmäismääriin sovelletaan EU:n lainsäädännössä säädettyjä raja-arvoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9,5 Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra)

6. Kuohuviini – roseenvärinen

LYHYT KIRJALLINEN KUVAUS

Roseeviineissä on vähän väriä tuovia ainesosia, mutta niissä on aina kirkkaan lohenpunainen ja sipulinkuoren väriä muistuttava keltainen väritys sekä hohtava, purppuraan taittava sävy. Etyek-Buda-kuohuviinien aromille on ominaista punaisten marjojen (kirsikka ja hapankirsikka) intensiivinen hedelmäisyys, joka jatkuu suulaella. Roseenväriset Etyek-Buda-kuohuviinit ovat erittäin hapokkaita, ja niiden makua leimaavat kypsät hapot; maussa ei ole lainkaan kitkeryyttä tai kovuutta.

* Kokonaisalkoholipitoisuuden ja kokonaisrikkidioksidin enimmäismääriin sovelletaan EU:n lainsäädännössä säädettyjä raja-arvoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9,5 Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra)

7. Laatukuohuviini – valkoinen

LYHYT KIRJALLINEN KUVAUS

Valkoiset laatukuohuviinit ovat väriltään vaaleanvihreitä, ja niissä on kullankeltainen vivahde. Aromeista hallitsevia ovat valkomaltoisten hedelmien (persikka, nektariini, omena, päärynä ja litsi) aromit, joita täydentävät pitkällisen kypsytyksen aikaansaamat paahdetut, keksimäiset vivahteet. Suuresta happopitoisuudesta huolimatta valkoisten Etyek-Buda-laatukuohuviinien hapot eivät ole jyrkkiä vaan sopivat hyvin laatukuohuviinin tekstuuriin. Valkoiset Etyek-Buda-laatukuohuviinit säilyttävät kypsytyksen aikana kehittyvän kermaisen makunsa lisäksi myös luonteenomaisen valkomaltoisia hedelmiä muistuttavan makunsa.

* Kokonaisalkoholipitoisuuden ja kokonaisrikkidioksidin enimmäismääriin sovelletaan EU:n lainsäädännössä säädettyjä raja-arvoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 10 Vähimmäishappopitoisuus 4,6 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra)

8. Laatukuohuviini – roseenvärinen

LYHYT KIRJALLINEN KUVAUS

Nämä viinit ovat väriltään lohenpunaisia, ja niissä on vaaleanpunaisia ja purppuraisia vivahteita. Keskivoimakkaita punamaltoisten marjojen (kirsikka, hapankirsikka, mustikka ja karhunvatukka) aromeja täydentävät kypsytyksen aikana kehittyvät paahdetun hasselpähkinän vivahteet. Näiden viinien perustan muodostaa niiden hapokkuus, jonka lisäksi hallitsevana piirteenä ovat punaisten marjojen maut.

* Kokonaisalkoholipitoisuuden ja kokonaisrikkidioksidin enimmäismääriin sovelletaan EU:n lainsäädännössä säädettyjä raja-arvoja.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til-%) 9,5 Vähimmäishappopitoisuus 4,6 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra)

5. Viininvalmistusmenetelmät

5.1. Erityiset viininvalmistusmenetelmät

Tiettyjä viinejä koskevat rajoitukset

Viininvalmistusmenetelmien rajoitukset

Luokkaan ”Viini” kuuluvia valko-, rosee- ja punaviinejä, joiden yhteydessä käytetään ilmaisua ”késői szüretelésű bor” (myöhäissadon viini), ”jégbor” (jääviini), ”válogatott szüretelésű bor” (valikoidun sadon viini), ”töppedt szőlőből készült bor” (kuivatuista rypäleistä valmistettu viini) tai mainitaan rinteen nimi, ei saa väkevöittää tai makeuttaa.

Raikkaiden viinien luokkaan kuuluvien viinien sekoituksessa on oltava vähintään kahta ja enintään neljää lajiketta.

Viininviljelyä koskevat säännöt

Viljelykäytäntö

Viljelymenetelmä:

Ennen 1. elokuuta 2010 istutetuilla viinitarhoilla sallitaan kaikki aiemmin hyväksytyt viljelymenetelmät, kunhan tuotanto viinitarhalla on ollut jatkuvaa.

Viinitarhat, jotka on istutettu 1. elokuuta 2010 jälkeen: sateenvarjoleikkaus, Moser- ja Sylvos-leikkaus, matala, keskimatala ja haaroittuva kannusleikkaus, Guyot-leikkaus, toispuolinen tukilangoitus, Goblet-leikkaus ja korkea Goblet-leikkaus.

Istutustiheys: Ennen 1. elokuuta 2010 istutetuilla viinitarhoilla sallitaan kaikki aiemmin hyväksytyt istutustiheydet, kunhan tuotanto viinitarhalla on ollut jatkuvaa. Viinitarhat, jotka on istutettu 1. elokuuta 2010 jälkeen: vähintään 3 300 köynnöstä hehtaaria kohden.

Sadonkorjuumenetelmä: Sekä manuaaliset että mekaaniset menetelmät ovat sallittuja, lukuun ottamatta viinejä, joiden yhteydessä käytetään ilmaisua ”válogatott szüretelésű bor” (valikoidun sadon viini), ”jégbor” (jääviini) tai ”töppedt szőlőből készült bor” (kuivatuista rypäleistä valmistettu viini), sekä laatukuohuviinejä, joiden yhteydessä käytetään ilmaisua ”crémant” – näihin viineihin käytettävät rypäleet on kerättävä aina käsin.

Sadonkorjuupäivän vahvistaminen: Sadonkorjuun alkamispäivän kunakin vuonna päättää Etyek-Budan alueen viiniyhteisöjen neuvosto. Viiniyhteisöjen neuvosto julkaisee päätöksen perussääntönsä mukaisesti.

Rypäleiden vähimmäissokeripitoisuus (ilmaistuna luonnollisena alkoholipitoisuutena ja rypäleen puristemehun unkarilaisen luokituksen mukaan (MM))

Viljelykäytäntö

Rypäleiden luonnollinen vähimmäissokeripitoisuus (g/l):

— viinit, joiden yhteydessä mainitaan rinteen nimi: 193,6

— luokkaan ”Raikkaat viinit” kuuluvat viinit: 168,1

— kaikki muut viinit: 151,5. Rypäleiden potentiaalinen vähimmäisalkoholipitoisuus (til-%), 20 °C:ssa:

— viinit, joiden yhteydessä mainitaan rinteen nimi: 11,5

— luokkaan ”Raikkaat viinit” kuuluvat viinit: 10,0

— kaikki muut viinit: 9,0.

5.2. Enimmäistuotokset

Viini, kuohuviini ja laatukuohuviini – manuaalinen tai mekaaninen sadonkorjuu

100 hl hehtaarilta

Viinit, joiden yhteydessä mainitaan rinteen nimi – manuaalinen tai mekaaninen sadonkorjuu

80 hl hehtaarilta

Viini, kuohuviini ja laatukuohuviini – manuaalinen sadonkorjuu

13 600 kg rypäleitä hehtaarilta

Viini, kuohuviini ja laatukuohuviini – mekaaninen sadonkorjuu

13 100 kg rypäleitä hehtaarilta

Viinit, joiden yhteydessä mainitaan rinteen nimi – manuaalinen sadonkorjuu

11 000 kg rypäleitä hehtaarilta

Viinit, joiden yhteydessä mainitaan rinteen nimi – mekaaninen sadonkorjuu

10 500 kg rypäleitä hehtaarilta

6. Rajattu maantieteellinen alue

Rajatun alueen määrittely

Rajattuun alueeseen kuuluvat ne

— Budapestin (Budapestin XII. kaupunginosan, kiinteistörekisterinumero 9597/1, ja XXII. kaupunginosan – Budafokin)

— Pestin läänissä sijaitsevien Biatorbágyn, Budajenőn, Budakeszin, Pátyn, Perbálin, Pilisborosjenőn, Ürömin, Telkin ja Tökin kuntien

— Fejérin läänissä sijaitsevien Aban, Alcsútdobozin, Bicsken, Csabdin, Etyekin, Felcsútin, Gárdonyn, Gyúrón, Kajászón, Kápolnásnyékin, Martonvásárin, Nadapin, Pákozdin, Pázmándin, Seregélyesin, Sukorón, Tabajdin, Tordasin, Válin ja Velencen kuntien

alueet, jotka on luokiteltu viinitilarekisterissä luokkaan I tai II.

7. Pääasiallinen rypälelajike / pääasialliset rypälelajikkeet

budai - budai zöld

budai - zöld budai

budai - zöldfehér

budai - zöldszőlő

cabernet franc - cabernet

cabernet franc - carbonet

cabernet franc - carmenet

cabernet franc - gros cabernet

cabernet franc - gros vidur

cabernet franc - kaberne fran

cabernet sauvignon

chardonnay - chardonnay blanc

chardonnay - kereklevelű

chardonnay - morillon blanc

chardonnay - ronci bilé

chasselas - chasselas blanc

chasselas - chasselas dorato

chasselas - chasselas doré

chasselas - chrupka belia

chasselas - fehér fábiánszőlő

chasselas - fehér gyöngyszőlő

chasselas - fendant blanc

chasselas - saszla belaja

chasselas - weisser gutedel

cserszegi fűszeres

csókaszőlő

ezerfürtű

ezerjó - kolmreifler

ezerjó - korponai

ezerjó - szadocsina

ezerjó - tausendachtgute

ezerjó - tausendgute

ezerjó - trummertraube

furmint - furmint bianco

furmint - moslavac bijeli

furmint - mosler

furmint - posipel

furmint - som

furmint - szigeti

furmint - zapfner

gohér - guhér

gohér - körteszőlő

gohér - sárga gohér

gohér - török gohér

gohér - zöld gohér

hárslevelű - feuilles de tilleul

hárslevelű - garszleveljü

hárslevelű - lindeblättrige

hárslevelű - lipovina

irsai olivér - irsai

irsai olivér - muskat olivér

irsai olivér - zolotis

irsai olivér - zolotisztüj rannüj

juhfark - fehérboros

juhfark - lämmerschwantz

juhfark - mohácsi

juhfark - tarpai

kadarka - csetereska

kadarka - fekete budai

kadarka - gamza

kadarka - jenei fekete

kadarka - kadar

kadarka - kadarka negra

kadarka - negru moale

kadarka - szkadarka

kadarka - törökszőlő

karát

királyleányka - dánosi leányka

királyleányka - erdei sárga

királyleányka - feteasca regale

királyleányka - galbena de ardeal

királyleányka - königliche mädchentraube

királyleányka - königstochter

királyleányka - little princess

kék bakator

kékfrankos - blauer lemberger

kékfrankos - blauer limberger

kékfrankos - blaufränkisch

kékfrankos - limberger

kékfrankos - moravka

kéknyelű - blaustängler

kékoportó - blauer portugieser

kékoportó - modry portugal

kékoportó - portugais bleu

kékoportó - portugalske modré

kékoportó - portugizer

merlot

mátrai muskotály

olasz rizling - grasevina

olasz rizling - nemes rizling

olasz rizling - olaszrizling

olasz rizling - riesling italien

olasz rizling - risling vlassky

olasz rizling - taljanska grasevina

olasz rizling - welschrieslig

ottonel muskotály - miszket otonel

ottonel muskotály - muscat ottonel

ottonel muskotály - muskat ottonel

pinot blanc - fehér burgundi

pinot blanc - pinot beluj

pinot blanc - pinot bianco

pinot blanc - weissburgunder

pinot noir - blauer burgunder

pinot noir - kisburgundi kék

pinot noir - kék burgundi

pinot noir - kék rulandi

pinot noir - pignula

pinot noir - pino csernüj

pinot noir - pinot cernii

pinot noir - pinot nero

pinot noir - pinot tinto

pinot noir - rulandski modre

pinot noir - savagnin noir

pinot noir - spätburgunder

pintes

piros bakator - bakar rózsa

piros bakator - bakator rouge

piros bakator - bakatortraube

rajnai rizling - johannisberger

rajnai rizling - rheinriesling

rajnai rizling - rhine riesling

rajnai rizling - riesling

rajnai rizling - riesling blanc

rajnai rizling - weisser riesling

rizlingszilváni - müller thurgau

rizlingszilváni - müller thurgau bijeli

rizlingszilváni - müller thurgau blanc

rizlingszilváni - rivaner

rizlingszilváni - rizvanac

sauvignon - sauvignon bianco

sauvignon - sauvignon bijeli

sauvignon - sauvignon blanc

sauvignon - sovinjon

syrah - blauer syrah

syrah - marsanne noir

syrah - serine noir

syrah - shiraz

syrah - sirac

szürkebarát - auvergans gris

szürkebarát - grauburgunder

szürkebarát - graumönch

szürkebarát - pinot grigio

szürkebarát - pinot gris

szürkebarát - ruländer

sárfehér

sárga muskotály - moscato bianco

sárga muskotály - muscat blanc

sárga muskotály - muscat bélüj

sárga muskotály - muscat de frontignan

sárga muskotály - muscat de lunel

sárga muskotály - muscat lunel

sárga muskotály - muscat sylvaner

sárga muskotály - muscat zlty

sárga muskotály - muskat weisser

sárga muskotály - weiler

sárga muskotály - weisser

tramini - gewürtztraminer

tramini - roter traminer

tramini - savagnin rose

tramini - tramin cervené

tramini - traminer

tramini - traminer rosso

viognier

zefír

zengő

zenit

zweigelt - blauer zweigeltrebe

zweigelt - rotburger

zweigelt - zweigeltrebe

zöld szilváni - grüner sylvaner

zöld szilváni - silvanec zeleni

zöld szilváni - sylvánske zelené

zöld veltelíni - grüner muskateller

zöld veltelíni - grüner veltliner

zöld veltelíni - veltlinské zelené

zöld veltelíni - zöldveltelíni

8. Yhteyden/yhteyksien kuvaus

8.1. Viini, kuohuviini ja laatukuohuviini – luontoon liittyvät tekijät

Rajattu alue, jolla Etyek-Buda-viinejä tuotetaan, sijaitsee keskisen Transdanubian ylängön koillisosassa ja ulottuu Gerecse-ylängön eteläosasta Velencen ja Budan kukkuloille, joiden rinteillä ja tasangoilla rypäleet kasvatetaan. Tuotantoalue sijaitsee viininviljelyalueen pohjoisreunassa 47. leveyspiirillä.

Etyek-Budan yleisin maalaji on kuparipitoinen ruskomaa, joka on kehittynyt pitkälti kalkkikivipohjan päälle.

Pohjoisen sijainnin ja mäkisen maaston ansiosta Etyek-Budan ilmasto on viileämpi kuin Unkarissa keskimäärin; vuotuinen keskilämpötila on 9,5–10,5 °C. Keskimääräinen vuotuinen sademäärä on 650 mm, josta suurin osa saadaan kasvukauden aikana.

Etyek-Budan alueen ilmaston yleinen ominaisuus on jatkuvasti puhaltava tuuli kaikkialla viinialueella. Vallitsevat tuulet puhaltavat luoteesta, ja siksi ne tuovat aina viileää ilmamassaa viinialueelle.

8.2. Viini – inhimilliset tekijät (1)

Viininviljelyllä ja -valmistuksella on ollut vakiintuneet perinteet Etyek-Budassa aina Árpádin hallitsijasuvun ajoista lähtien, ja historian saatossa tapahtuneet mullistukset ja useiden eri kielivähemmistöjen asettuminen alueelle ovat vaikuttaneet merkittävästi nykyään perinteisinä pidettyjen viininviljely- ja -valmistusprosessien kehittymiseen. Kukin etninen ryhmä toi mukanaan oman ainutlaatuisen viininviljelykulttuurinsa tehden näin Etyek-Budan alueen viinikulttuurista rikkaan ja monimuotoisen. Tätä monimuotoisuutta ilmentää parhaiten alueella kasvatettavien ja sinne vuosisatojen mittaan sopeutuneiden lajikkeiden laaja kirjo. Käytettyjen lajikkeiden suurta määrää selittää se, että paikalliset tuottajat, jotka ovat pyrkineet lieventämään vuosikerran vaikutuksia, ovat näin pystyneet tuottamaan korkealaatuisten viinien tuotantoon tarvittavaa laadukasta raaka-ainetta.

Ensimmäisillä alueelle asettuneilla unkarilaisilla oli keskeinen rooli lajikekirjon kehittämisessä, sillä he toivat Etyek-Budan alueelle ne rypälelajikkeet, jotka paikalliset tuottajat valitsivat käyttöönsä seuraavan vuosituhannen aikana. Lukuisia näiden lajikkeiden jälkeläisiä, erityisesti Juhfarkia, viljellään alueella yhä tänäkin päivänä.

8.3. Viini – inhimilliset tekijät (2)

Ottomaanien valloituksen jälkeen saapuneet saksankieliset siirtolaiset toivat alueelle punaisen Kékoportó-rypälelajikkeen (saksaksi ”Portugieser”) ja sen mukana punaviinin valmistuksessa käytettävän maserointimenetelmän.

Viinikirvaepidemian jälkeen paikalliset viinintuottajat ottivat käyttöön länsimaisia lajikkeita, jotka sopeutuivat hyvin paikallisiin ympäristöolosuhteisiin ja joista valmistetut viinit toivat esiin Etyek-Budan tuotantoalueen ainutlaatuiset ominaispiirteet. Olaszrizling- ja Szürkebarát-lajikkeet sekä Chardonnay, joka on nykyään alueen yleisin lajike, otettiin käyttöön 1800-luvun loppupuolella ja 1900-luvun alkupuolella.

Paikalliset viininviljelijät alkoivat 1900-luvulla keskittyä yhä enemmän aromaattisiin lajikkeisiin, kuten Sauvignon- ja Ottonel muskotály -lajikkeisiin. Näiden joukosta valittiin paikallisten ympäristöolosuhteiden mukaan useita uusia jalostettuja lajikkeita (kuten Irsai Olivér ja Zenit), joita alettiin käyttää viinintuotannossa.

Aromaattisten lajikkeiden käytön lisääntyessä nopeaan ja hapettomaan valmistukseen käytettävä teknologia on noussut viinialueella hallitsevaan asemaan.

8.4. Viini – viinien kuvaus

Etyek-Buda-viinien yhteisenä piirteenä on aromien ja makujen runsaus. Sekä viinien makua että aromeja leimaa voimakas hedelmäisyys, jonka monivivahteisuutta täydentää näiden viinien mineraalisuus. Suuresta happopitoisuudesta huolimatta hapot ovat kypsiä ja raikkaita, mikä antaa Etyek-Buda-viineille niiden raikkauden.

8.5. Viini – tuotantoalueen, inhimillisten tekijöiden ja tuotteen välinen yhteys (1)

Etyek-Budassa vallitsee vuoristoisen sijainnin vuoksi viileä ilmasto, ja tätä ominaisuutta voimistavat entisestään luoteesta saapuvat ilmavirrat, jotka varmistavat, että ilma liikkuu viinialueella jatkuvasti. Kesähelteillä rypäleet säilyttävät eloisat happonsa viileiden tuulien ansiosta. Ilman jatkuvan liikkeen ja vuosisatojen mittaan kehittyneiden matalaa kasvua edistävien viljelymenetelmien ansiosta tuuli pääsee puhaltamaan hyvin lehvistön läpi. Tämä auttaa ehkäisemään viiniköynnösten sieni-infektioita, ja sen ansiosta kerättävät rypäleet ovat terveitä ja ehjiä. Syysaamut ovat yleensä viileitä, minkä ansiosta rypäleet jäähtyvät, jolloin ne voidaan käsitellä alhaisemmissa lämpötiloissa.

Nämä luontoon liittyvät tekijät edistävät hedelmäisyyden ja raikkaan happorakenteen kehittymistä Etyek-Buda-viineihin, sillä alhaisissa lämpötiloissa kerätyissä rypäleissä kuljetuksen ja käsittelyn aikana tapahtuvat hapettumisprosessit ovat hitaampia.

8.6. Viini – tuotantoalueen, inhimillisten tekijöiden ja tuotteen välinen yhteys (2)

Edellä kuvattua luonnollista vaikutusta tehostaa viinialueen vuosisatoja vanha käytäntö, jonka mukaan rypäleet käsitellään mahdollisimman nopeasti sadonkorjuun jälkeen. Tämä käytäntö on osa paikallisten viininvalmistajien kokemusta ja asiantuntemusta, jotka takaavat Etyek-Buda-viinien korkean laadun.

Ruskomaan hyvän vedenpidätyskyvyn ansiosta viiniköynnökset saavat riittävästi vettä jopa kesähelteillä. Rinteillä ja mäissä auringonsäteet osuvat maanpinnalle ja viiniköynnöksiin suuremmassa tulokulmassa. Nämä kaksi luontoon liittyvää tekijää yhdessä takaavat viiniköynnösten jatkuvan ja tasapainoisen kehityksen. Latvusto on tyypillisesti korkea, jolloin fotosynteesiä estäviä tekijöitä ei juurikaan ole, minkä ansiosta rypäleet voidaan kerätä aikaisemmin ja niiden sokeripitoisuus on suuri.

8.7. Kuohuviini ja laatukuohuviini – inhimilliset tekijät (1)

Viininviljelyllä ja -valmistuksella on ollut vakiintuneet perinteet Etyek-Budassa aina Árpádin hallitsijasuvun ajoista lähtien, ja alueen kuohuviinituotannon juuret ovat 1800-luvun loppupuolella. Etyek-Budan kuohuviinituotannon historia kytkeytyy tiiviisti kuohuviinivalmistaja József Törleyn nimeen. Törley perusti 1800-luvun jälkipuoliskolla ostamilleen alueille Etyek-Budaan vuonna 1882 laitoksen, jossa valmistettiin samppanjan tyyppistä kuohuviiniä. Törley huomasi, että Etyekin alueen rypäleet luovat erinomaisen pohjan kuohuviinille ja että Budafokin (Promontoriumin) kellarit sopivat hyvin kuohuviinin tuotantoon.

Tämän ansiosta viininvalmistus Etyek-Budassa alkoi kukoistaa, ja 1910-luvun alkuun mennessä Etyek-Buda-viineistä oli valmistettu peräti kaksi miljoonaa pulloa kuohuviiniä.

József Törleyn lisäksi hänen oppi-isällään Louis François’lla, joka opetti Törleylle kuohuviinin valmistuksen taidon, oli keskeinen rooli Etyek-Budan kuohuviinin valmistusperinteen kehittämisessä, ja François perusti itsekin Etyek-Budaan tuotantolaitoksen kuohuviinin valmistusta varten.

Toisen maailmansodan jälkeen Budafokin Hungarovin-viininvalmistamosta tuli kuohuviinituotannon keskus. Kuohuviinin tuotanto sai lisävauhtia, kun perinteisen tuotantomenetelmän rinnalle otettiin käyttöön dekantointimenetelmä ja tankkeja hyödyntävä valmistusprosessi. Nykyään Hungarovinin virallinen seuraaja Törley Pezsgőpincészet, jonka viininviljelyalue on alueen suurin, jatkaa näitä kuohuviinin valmistusperinteitä mukauttaen menetelmiään kuohuviinituotannon laatuvaatimuksiin ja käyttäen kaikkia kolmea valmistusmenetelmää.

8.8. Kuohuviini – inhimilliset tekijät (2)

Etyek-Budan kuohuviinituotannon ainutlaatuisuus johtuu lajikkeiden yhdistelmästä. Alueen kuohuviinien ainutlaatuinen ja keskeinen ominaispiirre on niissä käytettyjen lajikkeiden laaja kirjo. Maailman tärkeimmille kuohuviinejä tuottaville alueille on tyypillistä se, että vakiintuneessa käytössä on vain muutama rypälelajike, erityisesti ne, jotka ovat pystyneet sopeutumaan näiden alueiden hyvin erityisiin ilmasto-olosuhteisiin. Jokainen Etyek-Budan viinialueella sallittu valkoinen rypälelajike soveltuu hyvin valkoisen kuohuviinin tuotantoon. Tärkeimmät lajikkeet ovat kuitenkin Chardonnay, Chasselas, Zöld veltelíni, Olaszrizling ja Mézesfehér, joiden osuus viiniviljelmien kokonaispinta-alasta on 60 prosenttia. Käytettyjen lajikkeiden suurta määrää selittää se, että paikalliset tuottajat, jotka ovat pyrkineet lieventämään vuosikerran vaikutuksia, ovat näin pystyneet aina tuottamaan korkealaatuisten perusviinien tuotantoon tarvittavaa laadukasta raaka-ainetta. Edellä lueteltujen valkoisten rypälelajikkeiden lisäksi tärkeitä ovat myös punaiset rypälelajikkeet, kuten Pinot noir, joka on täydellinen raaka-aine sekä valkoisten että roseenväristen kuohuviinien valmistukseen.

8.9. Kuohuviini – viinien kuvaus

Etyek-Buda-kuohuviinien yhteisenä piirteenä on aromien ja makujen runsaus sekä viinien raikkaus. Sekä viinien makua että aromeja leimaavat voimakas hedelmäisyys ja monivivahteisuus.

Hapot ovat raikkaita ja pirteitä mutta samalla ilmavia, ja tekstuuri on teräksinen.

8.10. Kuohuviini – tuotantoalueen, inhimillisten tekijöiden ja tuotteen välinen yhteys (1)

Etyek-Buda-kuohuviinien kolmessa valmistusmenetelmässä on aina käytetty useita eri lajikkeita, joista on näin voitu valmistaa erityylisiä ja sokeripitoisuudeltaan erilaisia kuohuviinejä.

Ilmaston ohella kalkkikivipitoinen maaperä kasvattaa perusviinien happopitoisuutta, joka on ihanteellinen kuohuviinien tuotantoon. Vuotuinen sademäärä on riittävä, jotta rypäleet kypsyvät sopivaa vauhtia, mutta ei liian suuri, jotta sade aiheuttaisi sienitauteja rypäleissä.

Loivilla rinteillä lähestulkoon jatkuvasti puhaltavat tuulet auttavat kuivattamaan märiksi jääneet rypäleet ja tehostavat mahdollista ruiskutusta. Syysaamut ovat yleensä viileitä, minkä ansiosta rypäleet jäähtyvät, jolloin ne voidaan käsitellä alhaisemmissa lämpötiloissa.

Nämä luontoon liittyvät tekijät edistävät hedelmäisyyden ja raikkaan happorakenteen kehittymistä Etyek-Buda-kuohuviineihin, sillä alhaisissa lämpötiloissa kerätyissä rypäleissä kuljetuksen ja käsittelyn aikana tapahtuvat hapettumisprosessit ovat hitaampia.

8.11. Kuohuviini – tuotantoalueen, inhimillisten tekijöiden ja tuotteen välinen yhteys (2)

Edellä kuvattujen vaikutusten ansiosta rypäleet ovat terveitä ja ne voidaan korjata jo ennen epäsuotuisia syyssäitä. Näistä rypäleistä valmistettu viini täyttää kuohuviinin valmistukseen käytettävälle perusviinille asetetut aistinvaraisia ominaisuuksia koskevat vaatimukset.

Kuohuviinit ovat väriltään vaaleita ja runsaan lajikekirjon ansiosta aina raikkaita, tuoksuvia ja hieman aromaattisia. Kalkkikivipitoisen maaperän ansiosta niissä on runsaasti hapokkuutta ja pH-arvo on alhainen. Hapot ovat raikkaita ja pirteitä, ja tekstuuri on ilmava ja samalla teräksinen. Etyek-Buda-perusviineistä valmistettujen kuohuviinien aromit ja maut ovat laajan lajikekirjon ansiosta ainutlaatuisen monivivahteisia, ja kuohuviineissä on voimakasta hapokkuutta ja aina hedelmäinen maku.

8.12. Laatukuohuviini – inhimilliset tekijät (2)

Budafokin kallioon louhittu kellarijärjestelmä sopii erityisen hyvin pitkäkestoiseen kypsytykseen, jota laatukuohuviinit edellyttävät.

Etyek-Budan laatukuohuviinien tuotannon ainutlaatuisuus piilee lajikeyhdistelmässä. Alueen laatukuohuviinien ainutlaatuinen ja keskeinen ominaispiirre on niissä käytettyjen lajikkeiden laaja kirjo. Maailman tärkeimmille kuohuviinejä tuottaville alueille on tyypillistä se, että vakiintuneessa käytössä on vain muutama rypälelajike, erityisesti ne, jotka ovat pystyneet sopeutumaan näiden alueiden hyvin erityisiin ilmasto-olosuhteisiin. Jokainen Etyek-Budan viinialueella sallittu valkoinen rypälelajike soveltuu hyvin valkoisen kuohuviinin tuotantoon. Tärkeimmät lajikkeet ovat kuitenkin Chardonnay, Chasselas, Zöld veltelíni, Olaszrizling ja Mézesfehér, joiden osuus viiniviljelmien kokonaispinta-alasta on 60 prosenttia. Käytettyjen lajikkeiden suurta määrää selittää se, että paikalliset tuottajat, jotka ovat pyrkineet lieventämään vuosikerran vaikutuksia, ovat näin pystyneet aina tuottamaan korkealaatuisten perusviinien tuotantoon tarvittavaa laadukasta raaka-ainetta. Edellä lueteltujen valkoisten rypälelajikkeiden lisäksi tärkeitä ovat myös punaiset rypälelajikkeet, kuten Pinot noir, joka on täydellinen raaka-aine sekä valkoisten että roseenväristen kuohuviinien valmistukseen.

8.13. Laatukuohuviini – viinien kuvaus

Etyek-Buda-laatukuohuviinien aromeille on ominaista keskitasoinen intensiivisyys, jota hienostunut hedelmäisyys täydentää. Niiden maulle on puolestaan ominaista hapokkuus, joka muodostaa näiden viinien perustan, sekä niiden tiiviys ja kypsymispotentiaali. Hapot ovat raikkaita ja pirteitä, ja tekstuuri on ilmava ja samalla teräksinen.

8.14. Laatukuohuviini – tuotantoalueen, inhimillisten tekijöiden ja tuotteen välinen yhteys (1)

Etyek-Buda-viinialueen tuottajat ovat vuosikymmenten saatossa huomanneet, että vanhetakseen hyvin laatukuohuviini edellyttää terveitä ja ehjiä rypäleitä, joissa ei ole minkäänlaisia vaurioita ja joilla on kansainvälisesti tunnettujen lajikkeiden ominaisuudet. Valkoisten Etyek-Buda-laatukuohuviinien laatuun vaikuttavat merkittävästi paitsi tuotantoalueen ominaisuudet myös kypsytysaika.

Käytettyjä kansainvälisiä rypälelajikkeita ovat muun muassa vakiintuneet Chardonnay- ja Pinot noir -lajikkeet, mutta Etyek-Budan viinialueella viljellään myös Olaszrizling-lajiketta sekä kansainvälisesti tunnettua Rajnai rizling (Rhine Riesling) -lajiketta. Edellä mainittujen monimutkaisten ympäristötekijöiden lisäksi yksi Etyek-Budan viinialueen laatukuohuviinien keskeisistä ominaisuuksista on se, että niihin on käytetty lajikkeita, joista voidaan valmistaa erittäin hapokkaita viinejä ja jotka soveltuvat erinomaisesti kuohuviinien tuotantoon. Näissä rypälelajikkeissa lajikkeen luonne säilyy, vaikka ne korjattaisiin varhaisessa vaiheessa, ilman että niissä esiintyy vihreille, raaoille rypäleille ominaisia aromeja tai tuoksuja. Näin kuluttajille voidaan tuottaa laadultaan ja tyyliltään asianmukaisia kuohuviinejä, joissa ei esiinny vuosikerrasta johtuvia kielteisiä vaikutuksia.

8.15. Laatukuohuviini – tuotantoalueen, inhimillisten tekijöiden ja tuotteen välinen yhteys (2)

Etyek-Budan maaperän kalkkikivipitoisen kallioperän sekä lössin ja savimaan yhdistelmä saa aikaan sen, että vaikka happopitoisuus on suuri, hapot eivät ole jyrkkiä ja ne sopivat hyvin kuohuviinin tekstuuriin.

Etyek-Budan kalkkikiveen louhittujen kypsytyskellareiden alhaisen lämpötilan ja kostean ilman ansiosta laatukuohuviineihin ensinnäkin kehittyy niille ominaisia keksimäisiä aromeja ja kermaisia makuja, mutta lisäksi Etyek-Buda-laatukuohuviinit säilyttävät niiden ansiosta viineissä käytettyjen lajikkeiden ominaisuudet myös kypsyttämisen jälkeen. Tämän ansiosta viineissä on niiden maussa havaittavista ikääntymisen merkeistä huolimatta myös valkomaltoisten hedelmien tunnusomainen maku.

Roseenväristen Etyek-Buda-laatukuohuviinien osalta ratkaisevan tärkeää – jo mainittujen ilmasto-, maaperä- ja sadeolosuhteiden lisäksi – on se, että raaka-aineena käytettävät rypäleet, joissa yhdistyvät suuri happopitoisuus ja kypsät tanniinit, voidaan korjata hyvin varhaisessa vaiheessa.

9. Olennaiset lisäedellytykset (pakkaaminen, merkinnät, muut vaatimukset)

Merkintöjä koskevat säännöt

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

a) Kaikkien ilmaisusta ”oltalom alatt álló eredetmegjelölés” (suojattu alkuperänimitys) johdettujen, unkarin kielessä käytettävien adjektiivipäätteiden mainitseminen on sallittua.

b) Ilmaisun ”oltalom alatt álló eredetmegjelölés” (suojattu alkuperänimitys) sijasta voidaan käyttää ilmaisua ”védett eredetű bor” (viini, jolla on suojattu alkuperä).

c) Suojatun alkuperänimityksen ”Etyek-Buda” ja kaikkien kohdassa VIII/2 lueteltujen pienempien maantieteellisten yksiköiden nimistä johdettujen adjektiivipäätteiden mainitseminen on sallittua.

d) Sanan ”rozé” sijasta voidaan käyttää sanaa ”rosé”.

e) Sanoilla ”küvé” ja ”cuvée” voidaan viitata useista rypälelajikkeista sekoitettuun viiniin. Tällaisen cuvée-viinin merkinnöissä voidaan mainita kaikki rypälelajikkeet, joiden osuus viinistä on vähintään viisi prosenttia, osuuksien mukaan laskevassa järjestyksessä.

f) Perinteisen merkinnän ”siller” sijasta voidaan käyttää ilmaisua ”kástélyos”.

g) Ilmaisun ”Etyek-Budai borvidék” (Etyek-Budan viinialue) käyttö on sallittua kaikkien Etyek-Budan viinituotteiden yhteydessä.

Sallitut perinteiset merkinnät, muut merkinnät, joiden käyttöä on rajoitettu, valmistusmenetelmään viittaavat merkinnät ja muut säännellyt merkinnät

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

VIINI:

— ”barrique”, ”barrique-ban erjesztett” (barrique-tynnyrissä käynyt) tai ”hordóban erjesztett” (tynnyrissä käynyt), ”barrique-ban érlelt” (barrique-tynnyrissä kypsytetty) tai ”hordóban érlelt” (tynnyrissä kypsytetty): valko- ja punaviini

— ”Első szüret” (ensimmäinen sato) tai ”virgin vintage” (uuden istutuksen ensimmäinen viini): valko-, rosee- ja punaviini

— ”Újbor” (uusi viini) tai ”primőr” (primööriviini): valko-, rosee- ja punaviini

— ”Szűretlen” (suodattamaton): valko-, rosee- ja punaviini

— ”Töppedt szőlőből készült bor” (kuivatuista rypäleistä valmistettu viini): valko- ja punaviini

— ”Muzeális bor” (historiallinen viini): valko- ja punaviini

— ”Késői szüretelésű bor” (myöhäisen sadonkorjuun viini): valko- ja punaviini

— ”Válogatott szüretelésű bor” (valikoidun sadon viini): valko- ja punaviini

— ”Siller”: punaviini

— ”Jégbor” (jääviini): valko- ja punaviini

— ”Muskotály” (muskat): valkoviini

— ”Cuvée” tai ”küvé”: valko-, rosee- ja punaviini

— alueen, kunnan tai rinteen nimi: valko-, rosee- ja punaviini sekä luokkaan ”raikkaat viinit” kuuluvat viinit

KUOHUVIINI:

— ”Muskotály” (muskat): valkoinen

— ”Palackban erjesztett” (pullossa käynyt): valkoinen ja rosee

— ”Termelői pezsgő” (viljelijän kuohuviini): valkoinen ja rosee

— ”Küvé” tai ”cuvée”: valkoinen ja rosee

LAATUKUOHUVIINI:

— ”blanc de blanc”: valkoinen

— ”blanc de noir”: valkoinen

— ”Nyerspezsgő” (Brut-kuohuviini): valkoinen ja rosee

— ”Muskotály” (muskat): valkoinen

— ”crémant”: valkoinen ja rosee

— ”Palackban erjesztett” (pullossa käynyt): valkoinen ja rosee

— ”Termelői pezsgő” (viljelijän kuohuviini): valkoinen ja rosee

— ”hagyományos módszerrel palackban erjesztett” (käytetty pullossa perinteisellä menetelmällä), ”hagyományos módszer” (méthode traditionnelle, perinteinen menetelmä), ”klasszikus módszer” (méthode classique, klassinen menetelmä) ja ”klasszikus hagyományos módszer” (klassinen perinteinen menetelmä): valkoinen ja rosee

— ”Küvé” tai ”cuvée”: valkoinen ja rosee.

Rajattua tuotantoaluetta pienemmät maantieteelliset yksiköt, jotka voidaan mainita alkuperänimityksen ”Etyek-Buda” yhteydessä

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Alueet:

— Budan alue:

— Pestin lääniin kuuluvat Budajenőn, Budakeszin, Pátyn, Perbálin, Pilisborosjenőn, Ürömin, Telkin ja Tökin kunnat

— Fejérin lääniin kuuluvat Bicsken ja Csabdin kunnat

— Etyekin alue:

— Budapest (XXII. kaupunginosa – Budafok)

— Fejérin lääniin kuuluvat Alcsútdobozin, Etyekin, Felcsútin, Gyúrón, Kajászón, Martonvásárin, Tabajdin, Tordasin ja Válin kunnat

— Velencen eli Velence-järven alue:

— Fejérin lääniin kuuluvat Aban, Gárdonyn, Kápolnásnyékin, Nadapin, Pákozdin, Pázmándin, Seregélyesin, Sukorón ja Velencen kunnat

Kunnat:

— Budapest (XXII. kaupunginosa – Budafok)

— Pestin lääniin kuuluvat kunnat: Biatorbágy, Budajenő, Budakeszi, Perbál, Pilisborosjenő, Telki, Tök ja Üröm

— Fejérin lääniin kuuluvat kunnat: Aba, Alcsútdoboz, Bicske, Csabdi, Felcsút, Gárdony, Gyúró, Kajászó, Kápolnásnyék, Martonvásár, Nadap, Pákozd, Pázmánd, Seregélyes, Sukoró, Tabajd, Tordas ja Vál

Rinteet:

— Alcsútdoboz: Göböljárás, Kis-Látó-hegy ja Nagy-Látó hegy

— Biatorbágy: Nyakas-kő, Öreg-hegy ja Ürge-hegy

— Bicske: Galagonyás, Málé-hegy ja Táborállás

— Budajenő: Körte-völgy ja Öreg templom-völgy

— Budakeszi: Ochsenzungen

— Etyek: Anna-hegy, Árok-dűlő, Báthori-dűlő, Diófa-árok, Herceg-földek, István-hegy, Káptalan-földek, Kőkaloda-dűlő, Köpeny-dűlő, Orbán, Öreg-hegy, Páskom, Pince-dűlő, Sánc, Sándor-dűlő, Sóskúti úti dűlő, Szári-dűlő, Szép-völgy, Tóra dűlő, Új-hegy, Úri-dűlő, Váli úti dűlő, Vérti-határ-dűlő, Vérti úti dűlő, Vérti-szőlők, Zámori úti dűlő ja Zsámbéki úti dűlő

— Gárdony: Agárdi, Bika-völgy ja Csirib aldűlő

— Kajászó: Paskum ja Üreg-telek

— Kápolnásnyék: Csekés

— Nadap: Csúcsos-hegy

— Páty: Hegyi-dűlő, Lövöldöző, Mézes-hegy, Nagy-hegy ja Zsámbéki úti dűlő

— Pázmánd: Bágyom, Gyula tanya, János tanya ja Zsidókő-hegy

— Seregélyes: Elzamajori-szőlő

— Sukoró: Tádé

— Tabajd: Badacsony, Becse, Felső-hegy, Mandula ja Öreg-hegy

— Telki: Öreg-hegy

— Tök: Elletések, Felső-somos, Hosszú-dűlő, Körtvélyes, Páskom, Somos, Szajkós-kertek, Temetői-dűlő ja Völgyút-dűlő

— Vál: Baranya-hegy, Cukor-hegy, Epres-dűlő, Hosszú-dűlő, Öreg-hegy, Szabad-hegy ja Új-hegy.

Pullotussäännöt

Oikeudellinen kehys:

Kansallinen lainsäädäntö

Lisäedellytyksen tyyppi:

Pakkaaminen rajatulla maantieteellisellä alueella

Edellytyksen kuvaus:

Etyek-Buda-viinit, jotka kuuluvat luokkaan ”raikkaat viinit” tai joiden merkinnöissä mainitaan rinteen nimi tai ilmaisu ”válogatott szüretelésű bor” (valikoidun sadon viini), ”jégbor” (jääviini), ”késői szüretelésű bor” (myöhäisen sadonkorjuun viini) tai ”töppedt szőlőből készült bor” (kuivatuista rypäleistä valmistettu viini), voidaan saattaa markkinoille vain lasipulloissa. Tätä sääntöä ei sovelleta viineihin, jotka tuottaja on valmistanut omassa kellarissaan tuotantoalueella paikan päällä kulutettavaksi.

Tuotanto rajatun tuotantoalueen ulkopuolella

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Luvussa IV lueteltujen kuntien lisäksi Etyek-Buda-viinituotteiden tuotanto on historiallisista syistä sallittua myös seuraavilla viereisillä hallintoalueilla:

— Budapestin kaikki kaupunginosat

— Fejérin lääni: Adony, Baracska, Besnyő, Ercsi, Iváncsa, Kulcs, Mány, Óbarok, Pusztaszabolcs, Rácalmás, Ráckeresztúr, Szár, Székesfehérvár, Újbarok ja Vereb

— Pestin lääni: Budakalász, Budaörs, Diósd, Érd, Sóskút, Tárnok, Tinnye ja Zsámbék

— Tolnan lääni: Zomba-Szentgál.

Linkki tuote-eritelmään

https://boraszat.kormany.hu/admin/download/9/1f/b2000/Etyek-Buda%20OEM_termekleiras_standard.pdf

(1) EYVL L 9, 11.1.2019, s. 2.